На основу члана 44 Закона о култури („Службени гласник Републике Србије“, број 72/09), члана 37 Статута града Ниша ("Службени лист Града Ниша", број 88/08) и члана 15 Одлуке о оснивању Установе Нишки културни центар ("Службени лист града Ниша", број 2/11-пречишћен текст)

 Скупштина Града Ниша на седници одржаној \_\_\_\_\_\_\_\_\_ године донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измену Програма рада Установе Нишки културни центар за 2015.годину, број 801, који је донео Управни одбор ове установе на седници одржаној 16.06.2015. године.

 II Измена Програма рада Установе Нишки културни центар за 2015.годину реализоваће се у складу са финансијским планом ове установе за 2015. годину.

 III Решење доставити Установи Нишки културни центар, Управи за културу и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_

**СКУПШТИНА ГРАДА НИША**

Председник

Проф. дрМиле Илић

***О б р а з л о ж е њ е***

 Управни одбор Установе Нишки културни центар, на седници одржаној дана 16.05.2015. године донео је Одлуку о измени Програма рада Установе Нишки културни центар за 2015.годину, број 801.

 Овом одлуком усваја се измена термина одржавања музичког фестивала „Нисомниа“, односно, уместо у јуну месецу, како је првобитно планирано Програмом рада Установе Нишки културни центар за 2015. годину, фестивал ће се одржати у септембру месецу. До измене је дошло због касног усвајања ребаланса буџета и избора нових чланова савета фестивала.

 Имајући у виду да је Измена Програма рада Установе Нишки културни центар за 2015.годину сачињена у складу са законом, прописима Града и циљевима оснивања Установе, предлаже се доношење решења о давању сагласности на Измену Програма рада Установе Нишки културни центар за 2015. годину.

НАЧЕЛНИК

 Небојша Стевановић